Sacrosancto et venerabili loco Cluniensis monasterii, cui preest venerabilis abbas Maiolus. Igitur, in Dei nomine, ego Goda et filius meus Ansigisus vendimus monachis nominati loci aliquid ex rebus nostris quæ sunt site in pago Matisconense, in villa Lornant, videlicet unum curtile cum mansione et vinea cum eo tenente; et terminatur a mane terra Sancti Petri, a medio die via publica, a sero terra Duranni, a cirtio Sancti Petri. Infra istas terminationes, totum ad integrum vendimus atque transfundimus ab hodierno die ad nominatum locum Cluniacum, et accipimus precium ab eis XI solidos, et faciant quicquid voluerint in omnibus. S. Godanæ et Ansigisi, filii ejus, qui venditionem istam fecerunt, et propriis manibus firmaverunt. S. Dedinci. S. Adelelmi. S. Vendranni. S. Igberti. S. alii Igberti. Data per manum Rotardi, mense martio, anno XXX Lotharii regis.